Louwrens Hacquebord

Louwrens Hacquebord (født 1947) er en nederlandsk arkeolog og var fram til 2013 professor ved Arktis-senteret ved Universiteit Groningen i det nordlige Nederland. Han ledet utgravninger av den 1600-talls nederlandske hvalfangerstasjonen Smeerenburg på Svalbard i årene 1979–1981 - og tok doktorgraden på emnet i 1984. Utgravningene avkreftet de mer fantasifulle historiene om stedets overdrevne storhet. Prosjektets forskere fant derimot en mengde bruksgjenstander og noen av disse ble oppbevart i Rijksmuseum Amsterdam som Smeerenburgsamlingen. Den 19. november 2005 ble deler av samlingen overdratt til Riksantikvaren i Oslo. Det ble i 2005 bestemt at noe av den skal stilles ut på Svalbard museum i Longyearbyen.

Det ble i alt registrert syv spekkovner (seks dobbelovner og én enkel), 19 hustufter og 101 graver i Smeerenburg. Det er også graver lengre nord på Smeerenburgsletta mot Smeerenbukta langs østkysten oppover mot Gjøaneset.

Hazquebord har hatt en rekke internasjonale verv i organisasjoner som arbeider med Arktis og bevaring av natur- og kulturarv der, og har vært en pådriver for Nederlands observatørstatus i Arktisk råd.

Hacquebord ble utnevnt til Offiser av Orange-Nassau-ordenen i 2012.Farewell symposium for Louwrens Hacquebord  - Groningens Universitet, 5. mai 2013.

 Referanser 

 Kilder 
 Louwrens Hacquebord, Smeerenburg – Zeugnisse vom frühesten Spitzbergen-Walfang im 17. Jahrhundert, utstillingskatalog fra Deutsches Schiffahrtsmuseum Bremerhaven,, 6. februar - 1. mai 1988.

 Eksterne lenker 
 Norsk polarinstitutt, Cruisehåndbok for Svalbard - Smeerenburg med beskrivelse og kart basert på Hacquebords arbeider.
 L Hacquebord: We need an international Treaty to protect the Arctic Ocean'', 3. februar 2009.
 Informasjon om forskeren hos Groningens Universitet med oversikt over internasjonale verv knyttet til Arktis.

Kategori:Nederlandske historikere
Kategori:Nederlandske professorer
Kategori:Personer fra byen Groningen
Kategori:Personer med tilknytning til Svalbard